CELEX: 32022R0949
Language: ga
Date: 2022-06-20 00:00:00
Title: Rialachán Cur Chun Feidhme (AE) 2022/949 ón gComhairle an 20 Meitheamh 2022 lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise i gcoinne ISIL (Da’esh) agus Al-Qaeda, agus daoine nádúrtha agus dlítheanacha, eintiteas nó comhlachtaí a bhaineann leo

20.6.2022   
               
               
                  GA
               
               
                  Iris Oifigiúil an Aontais Eorpaigh
               
               
                  LI 164/1
               
            
         RIALACHÁN CUR CHUN FEIDHME (AE) 2022/949 ÓN gCOMHAIRLE
         an 20 Meitheamh 2022
         lena gcuirtear chun feidhme Rialachán (AE) 2016/1686 lena bhforchuirtear bearta sriantacha breise i gcoinne ISIL (Da’esh) agus Al-Qaeda, agus daoine nádúrtha agus dlítheanacha, eintiteas nó comhlachtaí a bhaineann leo
         TÁ COMHAIRLE AN AONTAIS EORPAIGH,
         Ag féachaint don Chonradh ar Fheidhmiú an Aontais Eorpaigh,
         Ag féachaint do Rialachán (AE) 2016/1686 ón gComhairle an 20 Meán Fómhair 2016 lena bhforchuirtear bearta sriantacha breise i gcoinne ISIL (Da’esh) agus Al-Qaeda, agus daoine nádúrtha agus dlítheanacha, eintiteas nó comhlachtaí a bhaineann leo (1), agus go háirithe Airteagal 4(1) de,
         Ag féachaint don togra ó Ardionadaí an Aontais do Ghnóthaí Eachtracha agus don Bheartas Slándála,
         De bharr an mhéid seo a leanas:
         
                     (1)
                  
                  
                     An 20 Meán Fómhair 2016, ghlac an Chomhairle Rialachán (AE) 2016/1686.
                  
               
                     (2)
                  
                  
                     I bhfianaise na bagartha leanúnaí ó ISIL (Da’esh) agus ó Al-Qaeda, agus ó dhaoine nádúrtha agus dlítheanacha, eintitis nó comhlachtaí a bhaineann leo, ba cheart triúr agus grúpa amháin a chur le liosta na ndaoine nádúrtha agus dlítheanacha, na n-eintiteas agus na gcomhlachtaí a leagtar amach in Iarscríbhinn I a ghabhann le Rialachán (AE) 2016/1686.
                  
               
                     (3)
                  
                  
                     Dá bhrí sin, ba cheart Rialachán (AE) 2016/1686 a leasú dá réir sin,
                  
               TAR ÉIS AN RIALACHÁN SEO A GHLACADH:
         
            Airteagal 1
            Leasaítear Iarscríbhinn I a ghabhann le Rialachán (AE) 2016/1686 mar a leagtar amach san Iarscríbhinn a ghabhann leis an Rialachán seo.
         
         
            Airteagal 2
            Tiocfaidh an Rialachán seo i bhfeidhm ar dháta a fhoilsithe in Iris Oifigiúil an Aontais Eorpaigh.
         
         
            Beidh an Rialachán seo ina cheangal go huile agus go hiomlán agus beidh sé infheidhme go díreach i ngach Ballstát.
            Arna dhéanamh i Lucsamburg, 20 Meitheamh 2022.
            
               
                  Thar ceann na Comhairle
               
               
                  An tUachtarán
               
               J. BORRELL FONTELLES
            
         
         
            (1)  IO L 255, 21.9.2016, lch. 1.
      
      
         
            IARSCRÍBHINN
            Leasaítear Iarscríbhinn I a ghabhann le Rialachán (AE) 2016/1686 mar a leanas:
            
                        (1)
                     
                     
                        cuirtear na hiontrálacha seo a leanas isteach faoin gceannteideal “A. Daoine nádúrtha dá dtagraítear in Airteagal 3”:
                        
                                    “12.
                                 
                                 
                                    Sidan Ag HITTA (dá ngairtear freisin Asidan Ag Hitta, Abd Abu ’al-Hakim, Abu Abdelhakim al-Kidali, Abu Qarwani, Al Qaïrawani, Abou Abdel Hamid Al Kidali); dáta breithe: 1976; áit bhreithe: Kidal, Mali; inscne: fireann; náisiúntacht: Mailíoch.
                                 
                              
                                    13.
                                 
                                 
                                    Salem ould BREIHMATT (dá ngairtear freisin OULD ABED Cheikh ould Mohamed Salec, Abu Hamza al-Shanqiti, Abu Hamza al-Shinqiti, Hamza al-Mauritani, NITRIK Hamza, Abu Hamza al-Chinguetti); dáta breithe: 1978 nó 1984; áit bhreithe: Mauritania; inscne: fireann; náisiúntacht: Máratánach.
                                 
                              
                                    14.
                                 
                                 
                                    Jafar DICKO (dá ngairtear freisin Jaffar Dicko, Abdoul Salam Dicko, Amadou Boucary, Amadou Boucary Dicko); dáta breithe: 1980 (meastar); inscne: fireann; náisiúntacht: ó Bhuircíne Fasó.”;
                                 
                              
                  
                        (2)
                     
                     
                        cuirtear isteach an iontráil seo a leanas faoin gceannteideal “B. Daoine dlítheanacha, eintitis agus comhlachtaí dá dtagraítear in Airteagal 3”:
                        
                                    “4.
                                 
                                 
                                    Ansarul Islam (dá ngairtear freisin Ansar al-Islam, Ansarour Islam, Ansaroul Islam, Defenders of Islam, Ansar-ul-islam lil-ichad wal jihad, IRSAD, Ansar ul Islam of Malam Boureima Dicko).”.